open-index/open-wikipedia-markdown huggingface dataset:
Fursetgruppen

**Fursetgruppen**, formelt **Bjørn Tore Furset AS**, er et norsk selskap som består av 20 restauranter i Oslo. Gruppen eies av Bjørn Tore Furset. Furset var kjøkkensjef ved Lofoten Fiskerestaurant da han i 1997 kjøpte restauranten. Siden har Fursetgruppen vokst både ved oppkjøp av restauranter og ved nyetableringer. 

Restauranter som er del av Fursetgruppen:
* *Argent Restaurant*
* *Dyna fyr*
* *Ekebergrestauranten*
* *Festningen Restaurant*

* *Grilleriet*
* *Ingierstrand Bad Restaurant*
* *Konserthuset Restaurantdrift*
* *Lofoten Fiskerestaurant*
* *Restauranthuset Operaen*
* *Sanguine Brasserie*
* *Tjuvholmen Sjømagasin*
* *Ullevaal Restaurantdrift*
* Restaurantene i Paleet: *Pizza Crudo*, *Public Matpub*, *Sabaki*, *Taqueria* og *The Room*.
* *Grand Café*
* *Ling Ling*

Fursetgruppen vant konkurransen om å drive restauranten på den norske paviljongen under verdensutstillingen Expo 2010 i Shanghai. Kjøkkensjefer fra alle restaurantene deltok, og hver hadde en måned hvor de satte sitt særpreg på menyen. I løpet av de seks månedene utstillingen varte ble omtrent 50&nbsp;000 kinesere servert fersk norsk sjømat. 

Fursetgruppen har ca. 500 ansatte og hadde i 2017 en omsetning på i underkant av 500 millioner kroner.

## Eksterne lenker
* Offisielt nettsted
Stina Wirsén

**Stina Wirsén** (født 1968 i Stockholm) er en svensk illustratør og avistegner. Hun er særlig kjent for lette, raske strektegninger i den svenske riksavisa *[[Dagens Nyheter]]* (*DN*) og en serie bildebøker for småbarn.

Wirsén studerte ved Konstfack i Stockholm fra 1985 til 1992. Hun har vært hovedillustratør i riksavisen *Dagens Nyheter* fra 1997. Der har hun laget tallrike modellillustrasjoner, karikaturtegninger av politikere og tegninger fra reisereportasjer. Stilen er minimalistisk; med få pensel- eller pennestreker fanger og formidler hun det vesentligste og mest karakteristiske ved motovet. Hun har selv forklart i intervjuer at tegnearbeidet «går fort, men mange tegninger havner i papirkurven».

Wirsén har hatt oppdrag for IKEA, Telia og aviser og magasiner i flere land. Hun har atelier på Södermalm i Stockholm.

## Bokutgivelser
* 1991: *Jag har fått en klocka!*
* 1995: *Sakboken*
* 1995: *Djurboken*
* 1995: *Liten och stor*
* 1999: *Rut och Knut ställer ut* (sammen med moren Carin Wirsén)
* 2003: *Rita och måla med Rut och Knut*

;Småbarnsboksserien  *En bok för de minsta små*
* 2005: *Vems byxor?*
* 2005: *Vem är arg?*
* 2006: *Vem bestämmer?*
* 2006: *Vem blöder?*
* 2007: *Vems mormor?*
* 2007: *Vem är ensam?*
* 2008: *Vem är söt?*
* 2008: *Vem är borta?*
* 2009: *Vem är bäst?*
* 2009: *Vem sover inte?*
* 2010: *Vem är död?*
* 2010: *Vems kompis?*

## Priser og utmerkelser (utvalg)
Stina Wirsén har mottatt en rekke utmerkelser, deriblant gull- og sølvmedaljen av The Society of Newspaper Design i åra fra 1997 til 2001. I 1999 fikk hun den presitsjefylte prisen av The Society of Scandinavian Illustrators som blir delt ut til en illustratør hvert tredje år. 
* 2000: Elsa Beskow-plaketten for *Rut och Knut ställer ut*
* 2007: Expressens Heffaklump for *Supershow med Rut och Knut*

## Referanser
Johan Otto von Spreckelsen

**Johan Otto von Spreckelsen** (født 4. mai 1929 i Viborg, død 16. mars 1987 i Hørsholm) var en dansk arkitekt. Han er særlig kjent for Arche de la Défense i bydelen La Défense i Paris.

Etter studentereksamen i 1948 utdannet von Spreckelsen seg til arkitekt ved Kunstakademiet i København. Han ble senere lektor ved Akademiet og fra 1978 var han professor ved Kunstakademiets Arkitektskole. 

Spreckelsen ble tildelt Eckersbergmedaljen i 1984, men han mottok den ikke.

I 1983 vant han den internasjonale konkurransen om bygging av Arche de la Défense for enden av l'Axe historique i Paris, som den daværende franske presidenten François Mitterrand sto bak. Ingeniør Erik Reitzel medvirket.

I  ble han tildelt Nykredits Arkitekturpris post mortem, sammen med Erik Reitzel.

## Bygninger – utvalg
* Sankt Nikolaj kirke (katolsk) i Hvidovre 1960
* Sankt Nikolaj kirke (katolsk) i Esbjerg 1969
* Vangede kirke i Vangede 1974
* Stavnsholt kirke i Farum 1981
* Arche de la Défense i Paris 1983

## Referanser

## Eksterne lenker
*
Bagsværd

**Bagsværd** er en forstad til København som ligger i Gladsaxe kommune omtrent 12 kilometer nordvest for København.  Stedet har ca.  innbyggere.

Legemiddelfirmaet Novo Nordisk har sitt hovedkontor i Bagsværd. Forstaden er ellers kjent for Bagsværd kirke.

## Eksterne lenker
* 
* Kommunens hjemmeside
María Zambrano

**María Zambrano** (født 22. april 1904 i Vélez-Málaga, Provinsen Málaga i Spania, død 6. februar 1991 i Madrid) var en spansk essayist og filosof.

Zambrano studerte under og ble kraftig påvirket av professor José Ortega y Gasset før hun begynte å undervise i metafysikk ved universitetet i Madrid mellom 1931 og 1936. Hennes engasjement under den spanske borgerkrigen forårsaket hennes eksil da Francisco Franco og hans regime kom til makten. Etter å ha bodd i Cuba, Puerto Rico, Italia, Frankrike og Sveits var Zambrano endelig tilbake til Madrid i 1984. Zambrano var høyt respektert av sine kolleger, og hun holdt kontakten med flere italienske intellektuelle fra denne tiden samt sine egne landsmenn Rafael Alberti og Jorge Guillén. 

En langsom prosess med anerkjennelse av arbeidet hennes begynte i Spania på 1960-tallet med utgivelsen av artikkelen "Los Sueños de María Zambrano" (María Zambranos drømmer) som ble publisert i den viktige kulturelle og vitenskapelige avisen Revista de Occidente som var grunnlagt av Ortega y Gasset og som flere moderne filosofer også har fått publisert sine artikler i. I 1981 ble Zambrano tildelt utmerkelsen Fyrsten av Asturias' pris for kommunikasjon og humaniora og i 1983 kåret Universitetet i Malaga henne til Doctor honoris causa. En film om hennes liv og virke ble regissert av José Luis García Sánchez og kom ut i 2004.

## Referanser
Tomine

**Tomine** er et norsk kvinnenavn dannet av mannsnavnet *[[Thomas]]*, som har arameisk opprinnelse og betyr «tvilling».

## Utbredelse
*Tomine* har siden 2014 hatt norsk navnedag 12. november.

|}

## Kjente personer med navnet
Personene i listen er ordnet kronologisk etter fødselsår.
* Tomine Malmquist Harket (f 1993), norsk barneskuespiller
* Tomine Mikkeline Eide, norsk sanger og barneskuespiller
* Tomine Svendheim, norsk fotballspiller

## Referanser


## Eksterne lenker
Pål Thoresen

**Pål Thoresen** (født 1960 i Oslo, oppvokst i Svelvik i Vestfold), er en norsk journalist og programleder. Han startet med nærradio på 80-tallet i blant annet RadiOrakel og ble senere med på oppstarten av den lokale tv-stasjonen Nyhetskanalen i Oslo i 1997. I 1999 til 2002 ledet han *[[Etter skoletid (TV-program)|Etter skoletid]]* i NRK TV.    

Igjennom en årrekke var han programleder i *[[Reiseradioen]]* og *Blender* på NRK 2, samt *[[Popquiz]]* på radio og TV. I årene 2003-2004 var han reporter i Sommeråpent, hvor han også var programleder i 2010. 

Fra 2006 til 2008 ledet han *[[Frokost-TV]]* sammen med Brita Garden. Fra 2013 til 2016 var han programleder i *[[Nitimen]]* i NRK P1 sammen med Ida Kjøstelsen.

Høsten 2016 ledet han *Sjarmøretappen* på NRK P1 med Jørn Hoel, og fra 2017 programmet *Pål igjen!* på samme kanal. Fra sommeren 2018 tok han over *Pop Quiz* i NRK P1 og NRK P13 i tillegg til *Underholdningsavdelingen tar kvelden* på NRK P1 sammen med Espen Stensrud.

Han er også låtskriver og vokalist i bandet Less Pål.

## Referanser


## Eksterne lenker
* 
*
Ivar Bentsen

**Ivar Bentsen** (født 13. november 1876 i Vallekilde i Odsherred, død 21. mai 1943 i København) var en dansk arkitekt og professor. Han var en sentral skikkelse i både Bedre Byggeskik-bevegelsen, nyklassisismen og funksjonalismen.

Bentsen var tømrer og ble tatt opp på Kunstakademiet i 1899. Han fullførte aldri utdannelsen og forlot Akademiet i 1902. En stor del av hans arkitektuddannelse foregik som elev og tegner hos P.V. Jensen Klint, samt som tegner og konduktør hos Ulrik Plesner og Carl Brummer.

Dette var typisk for de unge nytenkende arkitekter rundt 1900 som anså Jensen Klint som en lederskikkelse; at Akademiet var stivnet i gamle former og hadde mistet kontakten til håndverket, og at de derfor på samme måte som sin læremester var autodidakte eller fant alternative utdanningsveier.

I 1943 mottok han C.F. Hansen-medaljen.

Bentsen var gift med Helle Klint Bentsen, datter av P.V. Jensen Klint.

## Bygninger- utvalg
* Husene Sømarksvej 27-28-29-30 i Studiebyen, Hellerup, 1920-24, sammen med Thorkild Henningsen
* Bakkehusene ved Hvidkildevej, Brønshøj, 1921-23 sammen med Thorkild Henningsen, fredet

## Referanser


## Eksterne lenker
*
Osama

**Osama** (arabisk: أسامة) er et arabisk mannsnavn som betyr «løve» eller «som en løve». *Oussama*, *Ousama*, *Usama* og *Usamah* er andre transkripsjoner av det samme navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Usama ibn Munqidh (1095–1188), arabisk dikter, forfatter, kriger og diplomat
* Osama bin Laden (1957–2011), arabisk terrorist, leder for al-Qaida
* Oussama Mellouli (f 1984), tunisisk svømmer
* Usama Young (f 1985), amerikansk utøver i amerikansk fotball
* Oussama Darragi (f 1987), tunisisk fotballspiller
* Oussama Assaidi (f 1988), marokkansk fotballspiller

## Referanser


## Eksterne lenker
Bjørn Tore Furset

**Bjørn Tore Furset** (født 4. januar 1969 på Stranda) er en norsk kokk og restauranteier. I 1996 gikk han fra å jobbe som kokk på Lofoten Fiskerestaurant, til å bli restaurantsjef. Kort tid etter overtok han restauranten. Siden har han blitt eier av 20 restauranter i Oslo som nå er samlet i Fursetgruppen restaurant group. Ekebergrestauranten og Maaemo er de mest kjente av disse. 

Furset har også skrevet bøkene *I godt selskap* og *Hygiene i praksis for kokker og servitører*.

## Bibliografi
* *I godt selskap*, Sirene, 2005. ISBN 9788292410066
* *Hygiene i praksis for kokker og servitører*. Universitetsforlaget 1995. ISBN 9788200415060

## Eksterne lenker
* Osloyrke: Restauranteier
* Offisielt nettsted Fursetgruppen
Alva

**Alva** er et skandinavisk kvinnenavn dannet av mannsnavnet *[[Alf]]*, som antakelig har opprinnelse i det norrøne *alfr*, «alv». **Alva** er også et mannsnavn, dannet av hebraiske Alvah, som betyr «hans høyhet».

## Utbredelse
*Alva* har navnedag i flere land:

*Alva* er i dag utbredt både som kvinnenavn og mannsnavn.

### Utbredelse som kvinnenavn
*Alva* er kjent brukt som kvinnenavn i Sverige første gang i 1845. Navnet ble offisielt akseptert som fornavn på Island først i 2003.

|}

### Utbredelse som mannsnavn

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Alva Myrdal (1902–1986), svensk diplomat, politiker og forfatter
* Alva Eliassen (f 1953), norsk grafisk designer
### Menn
* Thomas Alva Edison (1847–1931), amerikansk oppfinner og forretningsmann
* Alva Noto (f. 1965), tysk lydkunstner, egentlig Carsten Nicolai
* Alva Noë, amerikansk filosof

## Annen bruk av navnet
* I hodet på Alva Burman (I huvudet på Alva Burman), svensk TV-serie fra 2005

## Referanser


## Eksterne lenker
Laura San Giacomo

**Laura San Giacomo** (født 14. november 1962) er en amerikansk skuespiller. Hun spilte rollen som Maya Gallo i NBC-serien *[[Just Shoot Me!]]* og rollefiguren Kit De Luca i filmen *[[Pretty Woman]]*, samt mange andre roller på TV og i filmer.

San Giacomos første TV-opptredener var i forskjellige TV-serier i løpet av 1987. Hennes første store skuespiller&shy;opptreden var i episoden «Leap of Faith» på TV-serien *[[Miami Vice]]* i 1989, der hun spilte rollen som Tania Lewis. Giacomo hadde en rolle i filmen *Pretty Woman* fra 1990, der hun spilte venninnen til Julia Roberts' rollefigur. Giacomo har også hatt gjesteroller i flere amerikanske TV-serier, inkludert den kortvarige CBS-dramaserien *The Handler* fra 2003 og HBOs *Unscripted* i 2005.

San Giacomo har vært gift to ganger, først med skuespilleren Cameron Dye fra 1990 til 1998, som hun fikk sønnen Mason sammen med, som ble født i 1996. I 2000 giftet hun seg med Matt Adler, som også var skuespiller. San Giacomo er kusine av Torry Castellano fra rockebandet The Donnas. Giacomos hobbyer er ridning, gymnastikk, skøyter, ballett, tennis, golf og piano. San Giacomo er sterk tilhenger av veldedige organisasjoner, for det meste organisasjoner som er relatert til funksjonshemminger.

## Referanser


## Eksterne lenker
* 
*
Skeleton suit

**Skeleton suit**, eller bare **Skeleton**, («skjelettdress») er det engelske navnet på en drakt eller dress for små gutter som var vanlig i engelsk og annen vestlig empiremote fra ca. 1790 til 1820. Den bestod av en tettsittende jakke eller trøye, med korte eller lange ermer, som var festet med knapper under en stram bukse med høyt liv til oppunder armene. Buksa og trøya var sydd i samme stoff. Disse plaggene blir ofte beskrevet som en av de tidligste eksemplene på barnemote med eget snitt som var spesielt utformet for barn og ikke bare var voksenklær i liten størrelse.

Tidligere, og også seinere, bar små gutter kjoler, det vil si serker eller barnekitler, inntil de ble store nok til å kunne gå i bukser, en overgang som på engelsk har blitt kalt *[[breeching]]*. Likenende plagg ble båret av små gutter fram til 1930-tallet.

Dressen fikk kallenavnet *skeleton suit* fordi den gjorde barnekroppen slank og tynn som på et skjelett.

Den engelske forfatteren Charles Dickens beskriver i *Sketches by Boz* fra 1836 en *skeleton suit* slik: *«(...) en av disse stramme, blå tøykassene som smågutter pleide å pakkes inn i før [[belte]]r og tunikaer hadde kommet inn og gamle begreper hadde gått ut: en genial innretning for å vise en guttekropps fulle symmetri ved å feste ham inne i en meget tettsittende jakke, med dekorative knapper over hver skulder, og så kneppe på bukser over denne, for å gi inntrykk av at beina var hektet på like under armhulene.»* Selv om Dickens skriver at slike dresser var blå, ble de lagd i mange andre farger. De ble vanligvis båret sammen med en hvit bluse eller skjorte med blondekrage og rysjer. Skoene var gjerne lave med flate såler.

*Skeleton suits* er vanlige plagg i de nostalgiske og idylliserte illustrasjonene til Kate Greenaway, en stildannende billedbokskaper som var tilknyttet Arts and Crafts-bevegelsen i England sist på 1800-tallet.

File:Don Manuel Osorio Manrique de Zúñiga.jpg|«Portrett av Don Manuel Osorio Manrique de Zúñiga» (1784–1792) (*Don Manuel Osorio Manrique de Zúñiga, niño*), malt omkring 1787 av Francisco de Goya, Spania 
File:Drolling, Michel Martin - Portrait of the Artist's Son as a Drummer.jpg|«Portrett av kunstnerens sønn (Michel Martin Drolling) som trommeslager» av Martin Drolling, Frankrike (1752–1817)
File:Thomas Lawrence Master Lambton.jpg|«Gutt i rødt» (*Red boy* eller *Master Charles William Lambton*) malt 1825 av Thomas Lawrence (1769–1830) , England


## Eksterne lenker
* 
* Om ''skeleton suits'' og andre empireplagg (på engelsk)
* Om barnemote gjennom historien (på tysk)
The Shitsez

**The Shitsez** er en electrorock-gruppe fra Oslo. Gruppa ble dannet av Caroline Ingeberg og Jeanette M. Larsen i 2008, og ga ut albumet «Taking out the Trash» i 2010. Larsen valgte i 2010 å forlate bandet, og Şirin M. Våge Corbacioglu ble ny vokalist.

Bandets låt «Next Big Thing» ble brukt i promoen for NBCs program «America's Next Great Restaurant» i mars 2011

## Medlemmer
*Caroline Ingeberg (vokal)
*Şirin Marie Våge Corbacioglu (vokal)
*Marcus A. Trana (trommer)
*Bill Louch (keyboard)
*Paul Tonning (gitar)

## Eksterne lenker
*
Jaromir av Böhmen

**Jaromir** (død 4. desember 1035 ved Lysa i det som i dag er Tsjekkia) var hertug av Böhmen 1003, 1004&ndash;1012 og 1033&ndash;1034. Det var meget maktkamp om tronen, og for Jaromir endte det med at han ble tatt til fange, blendet og snikmyrdet.

## Liv og virke
### Bakgrunn
Jaromir var neste eldste sønn av Boleslav II. Moren kan ha vært den ene eller andre av farens to hustruer: Enten Adiva eller Emma av Mělník.

### Frem og tilbake om hertugtronen
Under storebroren Boleslav III måtte Jaromir flykte med sin mor og lillebroren Oldřich til Regensburg.

**Hertug i 1003:** I 1003 gjorde Jaroslav opprør mot Boleslav III. Boleslav var imidlertid ikke istand til å sikre tronen, og Böhmen ble okkupert av Bolesław I av Polen. Jaromir og hans bror Oldrich fikk militær støtte fra den tyske kongen Henrik II, mot løfte om å gjøre Böhmen til tysk vassalstat. Han forble Henik trofast i de påfølgende år; han deltok i felttogene mot milzenerne i 1004 såvel som mot polakkene i 1005 og 1010.

**Hertug 1004-1012:**
I 1004 erobret Jaromir Praha fra polakkene med tysk hjelp, og ble innsatt som hertug. Polakkene beholdt imidlertid kontrollen over Mähren, Schlesien og Lausitz. 

I 1012 ble Jaromir styrtet av sin bror Oldrich og kastrert. Han flyktet da i landflyktighet, til ingen mindre enn Bolesław i Polen. Senere i 1012 avslo keiser Henrik II personlig Jaromir bønn om å bli gjeninnsatt.

**Hertug  1033-1034:** I 1033 vendte Jaromir overraskende tilbake med en hær og tok tilbake tronen. Dette skjedde med støtte fra keiser Konrad II av Det tysk-romerske rike. Men allerede året etter ble imidlertid Oldřich gjeninnsatt av sin sønn Bretislav. 

Jaromir ble holdt fanget i Lysa til han ble drept i 1035, et år etter Oldřich. Snikmorderen var fra Vršovci-klanen.

## Referanser


## Litteratur
* Zdeněk Fiala: *Přemyslovské Čechy. Český stát a společnost v letech 995–1310*, Praha 1965
* Francis Dvornik: *Les Slaves histoire, civilisation de l'Antiquité aux débuts de l'Époque contemporaine*, Éditions du Seuil Paris (1970). 
* Jörg K.Hoensch: *Histoire de la Bohême* Editions Payot, Paris 1995, ISBN 2228889229.
* Pavel Bělina, Petr Čornej et Jiří Pokorný: *Histoire des Pays tchèques*. Points Histoire n°U 191 Éditions du Seuil Paris. 1995. ISBN 2020208105
Kallhovde

**Kallhovde** eller "omnskall" er  brukt på Vestlandet som betegnelse på en stående stolpe som er plassert i det fremre hjørnet på røykovnen. Betegnelsen kallhovde kommer fra norrønt ”karlahofði” – mannshode. Øvre enden av kallhovden kunne være formet som et mannshode eller være dekorert med karveskurd. 

Det har vært noe uklare oppfatninger om at kallhovden skulle ha en beskyttende funksjon. Fra Ullensvang forteller Halldor O. Oppedal følgende: "Stolpen var heilag, og lukkemunen i heimen var knytt te honom. I stova åt Sjurd Sekse (f.1813, d. 1898) stod det ein ven kallhovde. Kring 1870 reiv sonen ut røykovnen. Men då han vilde taka kallhovden, spela Sjurd upp. «Kallhovden fær du ékje rikka! han hel`'du da vonda burte irfrao hu'se, han», sa han. Men sonen totte kallhovden laut fylgja ovnen. Sjurd gøymde honom då vel under bui. Men fyrst han slokna, hogg dei kallohovden sund og nytta honom til kaffived."
 
## Litteratur
*Norsk ordbok. Bind 6. (2007). Spalte 69. Oslo. ISBN 978-82-521-7026-9
*Visted, Kristoffer og Stigum, Hilmar, (1951): Vår gamle bondekultur. Bd. 1 s. 73-74. Oslo..
Kåre Strande

**Kåre Strande** (født 1961) er en norsk friidrettsutøver og trener i Fagernes Idrettslag. 

Han har trent fram utøvere som Vetle, Oda og Hedda Utsi Onstad, som alle har tatt medaljer i norske seniormesterskap i friidrett. Han har også trent søstrene Sidsel og Synnøve Bjørgo Adam, som i henholdsvis 2014 og 2015 var deltakere i 100 meter hekk under junior-VM i friidrett i  Eugene i USA og junior-EM i friidrett i Eskilstuna, Sverige. I 2015 førte han også Kristine Berger Akervold til U18-VM i friidrett i Cali, Colombia, der hun deltok på 200 meter og 4x400 meter miksstafett. I 2017 deltok Berger Akervold i U20-EM i italienske Grosseto, der det ble semifinale på 100 meter hekk på 14,17 sekunder.

Strande er trener i Hedmark og Oppland friidrettskrets og er også kursholder i Norges Friidrettsforbund.

Strande har vært aktiv utøver siden 1972. Han har over 100 NM-gull samt tolv gull, åtte sølv og to bronse i nordiske mesterskap.

Hans beste internasjonale plassering er bronsemedalje i lengde under veteran-VM i Porto Allegre i Brasil i oktober 2013. Han tok bronse i innendørs-VM for veteraner i finske Jyväskylä i april 2012 i lengdehopp og har også en sjetteplass på 60 meter fra innendørs-EM i Bordeaux i Frankrike i 2001, der han løp på 7,37 sekunder i en alder av 40 år.

## Utmerkelser
I februar 2012 ble han, sammen med mossingen Morten Røraas, kåret til «årets mannlige friidrettstrener» av Norges Friidrettsforbund.
Diamantsliping

**Diamantsliping** brukes for å få smykkediamanter til å fremstå med full glans fra alle synsvinkler. De fleste stener slipes til briljanter, mens enkelte kan gjøres i andre fasonger, avhengig av struktur og form på rådiamanten.

Slipingen foregår ved at fasett etter fasett presses mot en slipeskive innsatt med diamantstøv. Støvet er nødvendig fordi diamant i seg selv er et av de hardeste mineralene som finnes, og dermed lite påvirkelig for mekanisk påvirkning av mykere slipemidler. Diamantsliping blir i Norge utøvd av et fåtall personer.

En diamantair (fransk opprinnelse) er også kjent som "master diamond cutter". En diamantaire har dyp kunnskap og erfaring med behandling av edelstener, spesielt med tanke på å øke kvaliteten og verdien av uslepne diamanter. En diamantair er en håndverker som utfører sliping, polering og kvalitetskontroll av prosessen som kreves for å gjøre en rådiamant til en edelsten som kan brukes i smykker.

Noen medlemmer av de større familiene som styrer diamanthandelen blir også kalt med tittelen diamantair.
Johan Schreiner

:*Artikkelen er om historikeren Johan Schreiner (1903–67), ikke om historikeren [[Johan Henrik Schreiner]] (født 1933) eller oppfinneren og industridesigneren [[Johan Christian Schreiner (industridesigner)|Johan Christian Schreiner]] (født 1965)*

**Johan Christian Schreiner** (født 25. mai 1903 i Drøbak, død 8. oktober 1967 i Oslo), var en norsk historiker, mest kjent for studiet av økonomien i norsk middelalder.
## Liv og virke
Etter examen artium 1921 og cand.philol. 1927 ved Universitetet i Oslo, skrev han en del bøker, var litt i Mot Dag med kona Kirsten Moe (de var gift 1928–30) og hadde stipend fra Rockefeller-stiftelsen. Etter at hans mentor Edvard Bull d.e. gikk bort i 1932 var Johan stipendiat 1932-37, ansatt som dosent 1939.  Han satt på Bredtvet under den andre verdenskrig, delte rom med Johs. Andenæs, var så på Grini hvorfra han skrev bok.

Da han ble utnevnt til professor i historie den 1. juni 1946 uttalte han at «vår egen samtid må være utgangspunkt for studiet [i historie]» og at «epokelesingen en driver med nå er tøv». Schreiner skrev ellers ofte og mye i VG.  De fleste av hans utgivelser var del av Det Norske Videnskaps-Akademis *Skrifter*. Da han fylte 50 år ble han spurt om sitt livssyn og svarte at «Jo mer jeg lærer av historie, dess mer nærmer jeg meg en liberalistisk holdning til politiske og økonomiske problemer. Jeg blir stadig mer interessert i selve problemstillingene enn i den materialistiske løsningen på dem».

Han var sønn av Kristian Emil Schreiner (1874–1957) og Alette Schreiner (1873–1951) som begge var anatomer og forsket sammen.  Hans bror Fredrik Schreiner (1905–1988) jobbet mest i det offentlige, og var far til samfunnsøkonomen Per Schreiner (1932–2005).

## Utmerkelser
* H.M. Kongens gullmedalje for fremragende yngre forskning 1924
* Det Norske Videnskaps-Akademi, innvalgt 1939
* Universitetet i Oslos gullmedalje for norsk historisk forskning
* Den norske historiske forening, formann 1947–55
* St. Olavs Orden, ridder av 1. klasse, 1965.

## Utgivelser
:''Se digitale utgaver av Schreiners bøker hos Nasjonalbiblioteket
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser

## Eksterne lenker
* Digitale bøker av Schreiner hos Nasjonalbiblioteket
Bermudas herrelandslag i fotball

**Bermudas herrelandslag i fotball** representerer Bermuda i internasjonal fotball for herrer. Deres første kamp var et 3-4 tap mot  i 1964.

## Resultater i mesterskap

## Kjente spillere
* Clyde Best
* Shaun Goater
* Kyle Lightbourne
* John Barry Nusum
* Khano Smith

## Eksterne lenker
* BermudaFA.com – Offisielle nettsider
4. divisjon fotball for menn (Finnmark)

**[[4. divisjon fotball for menn]] ([[Finnmark Fotballkrets|Finnmark]])** er en regionalliga i fotball under Finnmark Fotballkrets. Fra og med sesongen 2011 vil 4. divisjon være det høyeste nivået i det regionale divisjonssystemet.

Vinneren av avdelingen spiller kvalifiseringskamper om å rykke opp til 3. divisjon, sammen med avdelingsvinnerne fra Nordland Fotballkrets, Hålogaland Fotballkrets og Troms Fotballkrets. 3 av 4 avdelingsvinnere rykker opp.

## Lagene (2026)

## Tabeller

### [[4. divisjon fotball for menn 2026#Finnmark Fotballkrets|2026]]

### [[4. divisjon fotball for menn 2025#Finnmark Fotballkrets|2025]]

### [[4. divisjon fotball for menn 2024#Finnmark Fotballkrets|2024]]

### [[4. divisjon fotball for menn 2023#Finnmark Fotballkrets|2023]]

### [[4. divisjon fotball for menn 2022#Finnmark Fotballkrets|2022]]

### [[4. divisjon fotball for menn 2021#Finnmark Fotballkrets|2021]]

### [[4. divisjon fotball for menn 2020#Finnmark Fotballkrets|2020]]

### [[4. divisjon fotball for menn 2019#Finnmark Fotballkrets|2019]]

### [[4. divisjon fotball for menn 2018#Finnmark Fotballkrets|2018]]

### [[4. divisjon fotball for menn 2017#Finnmark Fotballkrets|2017]]

### [[4. divisjon fotball for menn 2016#Finnmark Fotballkrets|2016]]

### [[4. divisjon fotball for menn 2015#Finnmark Fotballkrets|2015]]

### [[4. divisjon fotball for menn 2014#Finnmark Fotballkrets|2014]]

### [[4. divisjon fotball for menn 2013#Finnmark Fotballkrets|2013]]

### [[4. divisjon fotball for menn 2012#Finnmark Fotballkrets|2012]]

### [[4. divisjon fotball for menn 2011|2011]]

#### Avdeling 1 Øst

#### Avdeling 2 Vest

#### Kvalifisering

### [[4. divisjon fotball for menn 2010|2010]]

#### Avdeling 1 Øst

#### Avdeling 2 Vest

### [[4. divisjon fotball for menn 2009|2009]]

#### Avdeling 1 Øst

#### Avdeling 2 Vest

## Eksterne lenker
*
CONCACAF Gold Cup for menn

**CONCACAF Gold Cup for menn** eller **Copa de Oro de la Concacaf** er et fotballmesterskap arrangert av det nord- og mellomamerikanske fotballforbundet CONCACAF, og er det nord-, mellomamerikanske og karibiske mesterskapet i fotball for menn. Mesterskapet blir arrangert hvert oddetallsår. 

## Historie
CONCACAF Gold Cup for menn ble for første gang arrangert i 1991, og tok da over for CONCACAF-mesterskapet som hadde blitt arrangert siden 1963.

## Se også
* CONCACAF Gold Cup for kvinner

## Eksterne lenker
*
Georgios Kountouriotis

**Georgios Kountouriotis** (1782–1858) var en gresk politiker som var statsminister i Hellas fra mars til oktober 1848.

## Bakgrunn og familie
Georgios Kountouriotis tilhørte folkegruppen arvanitter, som har albansk opphav. Familien hans var bosatt på øya Hydra. Han var bror av Lazaros Kountouriotis, som kjempet under den greske selvstendighetskrigen og han var bestefar til Pavlos Kountouriotis som kjempet under den første balkankrigen, og senere tjenestegjorde som første president av den greske republikken.

## Virke
Da uavhengighetskrigen brøt ut støttet Georgios Kountouriotis, og resten av Kountouriotis-familien, kampen mot tyrkerne med sjenerøse donasjoner, og stilte også sine egne skip til disposisjon. Etter den greske uavhengigheten fra Det osmanske riket i mars 1821, ble Georgios medlem av kabinettet til Ioannis Kapodistrias, den første guvernøren i Hellas. Georgios døde i 1858, da han var 76 år gammel.

## Referanser


## Eksterne lenker
*
Nikos Dabizas

**Nikos Dabizas** (gresk: Νίκος Νταμπίζας; født 3. august 1973 i Ptolemaida) er en gresk tidligere fotballspiller. Han har tidligere spilt for Pontii Veria, Olympiakos, Newcastle United og Leicester City. Dabizas har 70 landskamper for  og var med i troppen som vant EM i fotball 2004.

## Karriere
### I Hellas
Dabizas startet karrieren sin i en lokal klubb, Hermes, på en amatørkontrakt. Her gjorde han sakene sine så bra at han ble tilbudt en profesjonell kontrakt på tredje nivå i det greske ligasystemet, hos Pontii Veria. Da var Dabizas 18 år gammel. Han spilte for klubben i tre år, og etter å ha rykket opp med Pontii Veria i sin første sesong spilte han på andre nivå i ligasystemet. Gjennombruddet hans i gresk fotball kom da han var 21, da han ble tilbudt kontrakt hos Olympiakos, en av de største klubbene i Hellas.

Han flyttet til Pireus og hjalp Olympiakos til to serietitler og spilte også i Mesterligaen. Etter tre og et halvt år i klubben, fikk han et tilbud fra den engelske Premier League-klubben Newcastle United, et tilbud han takket ja til.

### Newcastle United
Han signerte for Newcastle i mars 1998 på en fireårskontrakt. Denne ble senere forlenget slik at han var bundet til klubben til sommeren 2004.

Dabizas sikret sin legendestatus i Newcastle da han scoret vinnermålet i 1-0-seieren i lokaloppgjøret mot Sunderland på Stadium of Light 24. februar 2002. Hans tid i Newcastle inkluderte også to finaler i FA-cupen, i 1998 og 1999. Begge endte med tap.

våren 2003 ble Dabizas satt ut av førstelaget, og han ønsket seg vekk fra klubben. En bilulykke forhindret ham fra å dra samme sommer, og da situasjonen hans ikke endret seg i starten av 2003-2004-sesongen, forlot han klubben i januar 2004. Han takket nei til et tilbud fra Arsenal og signerte for Leicester City.

### Leicester City og EM 2004
Dabizas var fast på laget i Leicester, som kjempet for å overleve i Premier League. Det klarte de ikke og Leicester rykket ned i 2004. Det som virket som om det skulle bli en svært skuffende sesong for ham, ble fort forandret da han ble tatt ut i den  troppen til fotball-EM. Dessverre ble Dabizas skadd og fikk derfor ikke spilletid i EM, men var likevel en del av troppen som tok et overraskende gull i mesterskapet. Etter EM valgte Dabizas å bli værende i Leicester, selv om han hadde en klausul i kontrakten som ga ham muligheten til å forlate klubben etter nedrykket.

### AEL Larissa
Da kontrakten med Leicester gikk ut sommeren 2005, forlot Dabizas klubben og signerte en kontrakt med greske Larissa. Her vant han den greske cupen som kaptein i 2007, og nøt suksess i UEFA-cupen påfølgende sesong hvor de nådde gruppespillet etter å ha slått ut Blackburn Rovers.

Ved slutten av 2009-2010-sesongen signerte Dabizas en kontraktforlegning som vil holde ham i klubben til sommeren 2011. Dette betyr at Larissa er den klubben han har vært i lengst, og er også den klubben han har flest kamper for.

## Meritter
;Olympiakos:
* Serien: 1997, 1998.

;Larissa:
* Cupen: 2007.

;Hellas:
* EM: 2004.

## Eksterne lenker
*
Mohammed bin Awad bin Laden

**Mohammed bin Awad bin Laden** (arabisk: محمد بن عوض بن لادن‎, 1908–1967) var en investor, forretningsmann og overhode for deler av bin Laden-slekten. 

Han var en jemenittisk emigrant til Saudi-Arabia, gift 22 ganger og far til 54 barn, blant andre hans mest kjente sønn, Osama bin Laden, som antas å være hans 17. sønn.

Han «bygget opp et av landets største entreprenør-selskap» og ble «styrtrik», ifølge VG.

## Referanser


## Eksterne lenker
* «''About the bin Laden family''» fra nettstedet til Public Broadcasting Service
Sekkeløp

**Sekkeløp** er en lek eller konkurranse som består i at deltakerne stiger opp i en striesekk, holder denne ved hoften og hopper så fort de kan over en på forhånd avtalt distanse. Sekkeløp er en populær lek ved 17. mai-feiring i Norge.

## Se også
* Potetløp

## Eksterne lenker
*
Stop Beggin’ Me

«**Stop Beggin' Me**» er en sang av Alejandro Fuentes, utgitt fredag 6. mai 2011.

Sangen er skrevet av Alejandro Fuentes, Hans Petter Aaserud og Bernt Rune Stray, og er spilt inn i Whiteroom Studio i Asker.
Singelen er fra Alejandro Fuentes' 3. soloalbum som er ventet utgitt til høsten 2011.
Tzvetan Todorov

**Tzvetan Todorov** (født 1. mars 1939 i Sofia, død 7. februar 2017) var en fransk-bulgarsk lingvist, filosof, historiker, litteraturviter og litteraturkritiker.

Todorov bodde i Frankrike fra 1963 sammen med sin kone Nancy Huston og deres to barn. Der skrev han bøker og essays om litterær teori, historie og kultur. Todorov publiserte totalt 21 bøker. Todorovs historiske interesser fokuserte på spørsmål som erobringen av Amerika og de nazistiske og stalinistiske konsentrasjonsleirene. Todorov var gjesteprofessor ved flere universiteter, blant annet Harvard University, Yale University, Columbia University og University of California, Berkeley.

Todorovs utmerkelser inkluderer bronsemedalje fra CNRS, Charles lÉvêque Prize av Académie des Sciences Morales et Politiques. I 2008 mottok Todorov utmerkelsen Fyrsten av Asturias' pris for samfunnsvitenskap. Todorov var også offiser av Ordre des Arts et des Lettres.

## Referanser


## Eksterne lenker
* 
*
Liste over Norges landskamper i fotball for herrer 1925–1929

**Liste over Norges landskamper i fotball for herrer 1925–1929** inneholder samtlige landskamper spilt av  i kronologisk rekkefølge i perioden fra januar 1925 til desember 1929.

## Norges landskamper 1925

## Norges landskamper 1926

## Norges landskamper 1927

* Vennskapskampen mellom Norge og Danmark ble spilt som en del av 25-årsjubileet til Norges Fotballforbund.
----

## Norges landskamper 1928

## Norges landskamper 1929

## Eksterne lenker
* 
* RSSSF.no – National team 1925
* RSSSF.no – National team 1926
* RSSSF.no – National team 1927
* RSSSF.no – National team 1928
* RSSSF.no – National team 1929
Gracie Allen

**Gracie Allen** (født 26. juli 1895, død 27. august 1964) var en amerikansk komiker og skuespiller som ble internasjonalt kjent sammen med sin ektemann, George Burns. 

På grunn av hennes mange bidrag til den amerikanske TV-bransjen ble Gracie Allen hedret med en stjerne på Hollywood Walk of Fame ved 6672 Boulevard Hollywood. På 1930-tallet adopterte Burns og Allen de to små barna Sandra Jean og Ronald John, etter at de oppdaget at de ikke kunne føde egne barn. Ekteparet ble enige om at barna skulle vokse opp som katolikker, og deretter la dem ta sine egne religiøse valg som voksne. Som barn, var Allen blitt skåldet på den ene armen og hun fikk en arrdannelse på armen på grunn av denne skaden. Allen var født med heterokromi og hadde derfor både et grønt øye og ett blått øye. Gracie Allen kjempet en lang kamp mot en alvorlig hjertesykdom og til slutt døde hun av hjerteinfarkt i Hollywood i august 1964. Hun ble gravlagt i en krypt ved Freedom Mausoleum på Forest Lawn Memorial Park i Glendale i California. Ektemannen George Burns ble gravlagt ved hennes side da han døde 32 år etter henne. Allen var 69 år gammel da hun døde.

## Referanser


## Eksterne lenker
*
Yrkesorganisasjonenes Sentralforbund

**Yrkesorganisasjonenes Sentralforbund** (**YS**) er en norsk, partipolitisk uavhengig hovedorganisasjon for arbeidstakere. YS ble etablert 18. januar 1977 og består av 13 forskjellige forbund med ca.  medlemmer (pr. 1. juli 2018). Medlemmene dekker alle sektorer i arbeidslivet.

YS deler hvert år ut YS' likestillingspris.

## Medlemsforbund

* AVYO
* Befalets Fellesorganisasjon
* Delta (tidl. *KFO*)
* Finansforbundet
* Kriminalomsorgens Yrkesforbund (KY)
* Negotia
* Norsk Tollerforbund
* Parat
* SAFE
* Skatteetatens Landsforening (SkL)
* Skolelederforbundet
* Statstjenestemannsforbundet (STAFO)
* Yrkestrafikkforbundet

## Ledere
* 1977–1981: Egil Sandberg
* 1981–1986: Eldri Langåker
* 1986–1987: Gunnar Caspersen
* 1987–1993: Jan Andersen-Gott
* 1993–1996: Eva Bjøreng
* 1996–2006: Randi Bjørgen
* 2006–2013: Tore Eugen Kvalheim
* 2013–2018: Jorunn Berland
* 2018–2022: Erik Kollerud
* 2022–: Hans-Erik Skjæggerud

## Referanser


## Eksterne lenker
* 
*
Riccardo Muti

**Riccardo Muti** (født 28. juli 1941 i Napoli) er en italiensk dirigent. Han leder Chicago Symphony Orchestra, har tidligere vært musikalske leder ved La Scala-operaen i Milano og har ledet operafestivalen Maggio Musicale Fiorentino, samt orkestre som Philharmonia Orchestra i London og Philadelphia Orchestra i USA.

I 2011 ble Muti tildelt Fyrsten av Asturias' pris for kunst. Han fikk samme år også Birgit Nilsson Music Prize på 1 million dollar. 

## Referanser


## Eksterne lenker
* 
* 
* 
* 
* Riccardo Mutis nettsted
Eliteserien i håndball for menn 2010/11

**Eliteserien i håndball for menn 2010/11** var den 45. sesongen av den norske eliteserien i herrehåndball. Haslum vant ligaen foran Elverum og Drammen.

## Tabellen

## Referanser
Julio Caro Baroja

**Julio Caro Baroja** (1914–1995) var en spansk antropolog, historiker, lingvist og essayist fra Baskerland. 

Han er kjent for hans interesse for baskisk kultur, historie og samfunn. Han var baskisk herkomst og nevø av den kjente forfatteren Pio Baroja, og hans bror, maler, forfatter og gravør Ricardo Baroja. Baroja ble gravlagt i nærheten av familiens hjem i Itzea i Navarra. Julio var eldste sønn av redaktøren Rafael Caro Raggio som grunnla forlaget Editorial Caro Raggio Madrid i 1917. Hans mor var Carmen Baroja, en spansk forfatter og etnolog som ofte skrev under pseudonymet Vera Alzate. Som barn flyttet hele familien til byen Vera de Bidasoa hvor Julio tilbrakte mye tid sammen med sin onkel Pio Baroja. Hans tidlige skolegang fant sted ved Instituto-Escuela de Madrid mellom 1921 og 1931. 

Julio studerte senere ved universitetet i Madrid da den spanske borgerkrigen brøt ut. Utbruddet av borgerkrigen tok ham på sengen, og han returnerte til hjemstedet Vera de Bidasoa. Hans far bodde i Madrid og mistet sin trykkpresse da hans hovedkvarter for publiseringen hans ble ødelagt under et bombeangrep. I 1951 mottok Julio et stipend fra Wenner-Gren Stiftelsen for antropologisk forskning for å gjennomføre etnologisk forskning i USA. Etter å ha vokst opp i et isolert samfunn der folk fortsatt trodde på magi og trolldom ble Julio interessert i magiske kunster. Før han var tyve år gammel, hadde han snakket med flere eldre mennesker som var overbevist om at det var folk kunne forandre seg til dyr, fly og andre ting. I 1983 mottok han utmerkelsen Fyrsten av Asturias' pris for samfunnsvitenskap.

## Referanser
4. divisjon fotball for menn (Hålogaland)

**[[4. divisjon fotball for menn]] ([[Hålogaland Fotballkrets|Hålogaland]])** er en regionalliga i fotball under Hålogaland Fotballkrets, og består av lag fra Hålogaland. Fra og med sesongen 2011 vil 4. divisjon være det høyeste nivået i det regionale divisjonssystemet.

## Lagene (2022)

## Tabeller

### [[4. divisjon fotball for menn 2024|2024]]

### [[4. divisjon fotball for menn 2023|2023]]

### [[4. divisjon fotball for menn 2022|2022]]

### [[4. divisjon fotball for menn 2021|2021]]

### [[4. divisjon fotball for menn 2020|2020]]

### [[4. divisjon fotball for menn 2019|2019]]

### [[4. divisjon fotball for menn 2018|2018]]

### [[4. divisjon fotball for menn 2017|2017]]

### [[4. divisjon fotball for menn 2016|2016]]

### [[4. divisjon fotball for menn 2015|2015]]

### [[4. divisjon fotball for menn 2014|2014]]

### [[4. divisjon fotball for menn 2013|2013]]

### [[4. divisjon fotball for menn 2012|2012]]

### [[4. divisjon fotball for menn 2011|2011]]

### [[4. divisjon fotball for menn 2010|2010]]

### [[4. divisjon fotball for menn 2009|2009]]

### [[4. divisjon fotball for menn 2008|2008]]

### [[4. divisjon fotball for menn 2007|2007]]
Tongjiuniversitetet

**Tongjiuniversitetet** (forenklet kinesisk: 同济大学; tradisjonell kinesisk: 同濟大學; pinyin: *Tóngjì Dàxué* i Shanghai er et universitet i Kina. 

Det ble opprettet i 1907 i området Wusong av den tyske regjering sammen med tyske leger i Shanghai.

Universitetet er fordelt på flere campuser i og rundt Shanghai. Hovedcampus er i Siping i Shanghai.

Det er medlem av Prosjekt 211 som tar sikte på å fremme forskningskvalitetetene ved utvalgte kinesiske universiteter.

## Litteratur
* Rotraut Bieg-Brentzel: *Die Tongji-Universität. Zur Geschichte deutscher Kulturarbeit in Shanghai*, Haag + Herchen, Frankfurt am Main 1984, Heidelberger Schriften zur Ostasienkunde 6, ISBN 3-88129-859-2.
* Roswitha Reinbothe (utg.): *Tongji-Universität in Shanghai. Dokumente zur Gründungsgeschichte*, Harrassowitz Wiesbaden 2009, ISBN 978-3-447-06063-9

## Referanser


## Eksterne lenker
*
DS «Aladdin» (1903)

**DS «Aladdin»** ble bygget av Stavanger Støberi & Dok som byggenummer 42. Skipet ble overlevert til skipsreder Ths. S. Falck i Stavanger i januar 1903. Skipet ble ved samme reder til det krigsforliste 8. september 1917.

## Krigsforlis
DS «Aladdin» forlot Dunston like ved Newcastle, klokken 6 om morgenen den 8. september 1917. Hun var lastet med kull for Treport. I det hun seiler ut av elveløpet Tynemouth svinger hun styrbord og setter kurs mot Den engelske kanal. Samme ettermiddag passerer hun Scarborough, med kurs for Flamborough Head, utenfor kysten av Yorkshire. Like sør for Flamborough Head, klokken 16:30 blir hun angrepet av den tyske ubåten UB-34. Den første torpedoen bommer, men mannskapet går i livbåtene. Ubåten angriper igjen og neste torpedo treffer i maskinrommet. Skipet blir delt i to og synker i løpet av 2–3 minutter. En av mannskapets medlemmer omkommer.

## Kilder
*
*Erling Jensen: *Stavanger Støberi & Dok*, 2008 ISBN 9788292309568
*Stavanger Støberi & Dok 

## Eksterne lenker
* Stavanger Støberi & Dok 
* http://www.skipet.no/skipet/
Tomb of the Mutilated

***Tomb of the Mutilated*** er det amerikanske death metal-bandet Cannibal Corpse sitt tredje studialbum. Det ble utgitt i 1992 gjennom plateselskapet Metal Blade Records, og er bandets siste album med grunnleggeren gitarist Bob Rusay. Albumet ble forbudt i Tyskland på grunn av det voldelige platecoveret og de ekstreme tekstene. Noen mener at albumet skal være et konseptstykke, basert på rituelle drap av en jente, og brenningen av liket hennes.

Sangen «Hammer Smashed Face» ble omtalt under bandets opptreden i filmen Ace Ventura: Pet Detective, og ble også nedlastbart innhold til spillet Rock Band 2. Sangen «I Cum Blood» er også omtalt i videospillet Grand Theft Auto IV: The Lost and Damned.

## Eksterne lenker
*
Lorenz Prätorius

**Lorenz Prätorius** ev. **Prætorius** (født 27. november 1708, død 23. august 1781 i Christiansfeld) var en dansk embedsmann.

Prätorius ledet i mange år en avdeling av Brødremenigheten, som han selv hadde stiftet i 1739 under navnet «det kjøbenhavnske Brødresocietet». Han planla og anla byen Christiansfeld etter samme mønster som den første menigheten i Tyskland.

## Referanser
Flowton

**Flowton** er en landsby og et verdslig sogn i det administrative distriktet Mid Suffolk i grevskapet Suffolk i østlige England. Det ligger rundt 5&nbsp;km vest for Ipswich. Sognet inneholder også grenda Flowton Brook. Omfanget på landsbyen er liten og ligger i et tradisjonelt jordbruksområde med spredte gårder og noen få nyere bygninger i nærheten av sognekirken.

I 2005 var befolkningen på 120 beboere, et antall som var 117 ved den tilsvarende folketellingen i 2011.

## Historie
### Stedsnavn
Navnet «Flowton» er opprinnelig avledet fra det angelsaksiske ordet *Flocctun* i betydningen en saueflokk eller særskilt som en sauegård.

### Sognekirken
Middelalderkirken St Mary’s fra tidlig på 1200-tallet er et lite bygg i stein dedikert jomfru Maria. Den sørlige portalen har en formstøpt bue bygd i eik fra samme byggeperiode, men fikk tak på 1600-tallet. Historisk sett har området hatt et sterkt puritansk preg. Kirken er et bevaringsverdig bygg i klasse I, bygget med murblokk av flint og med frittstående støttepilarer. Den består av et midtskip, sørlig bislag og vestlig tårn. Det har vært gjort endringer på kirken i århundrenes løp, den nyeste kjente var på slutten av 1700-tallet da et sakristi ble lagt til nord for alterrommet. Det er antatt dette sakristiet også ble benyttet som et klasserom for undervisning av landsbyens barn.

### Nonnekloster
Nonneklosteret Flowton Priory lå i landsbyen i rundt 400 år, fra 1525 og fram til 1928. Klosteret ble bygget i 1525 i bindingsverk, utfyllende murverk i rød murstein, og med enkle takstein. I 1928 ble solgt til en ny eier som krevde at ble dekonstruert murstein for murstein og satt sammen igjen i Harpenden, Hertfordshire. Det er listet som et bevaringsverdig bygg i klasse II som «Tudor Mansion», det vil si herregård fra tudortiden. I 1994 ble det kjøpt av racerbilsjåføren David Pinkney. Han utførte betydelige endringer, blant annet til taket, nytt elektrisk anlegg og rørledninger, økte antallet soverom fra fem til sju og la til ny baderom. I 2014 ble det lagt ut for salg på nytt for anslagsvis 8,75 millioner pund.

## Referanser


## Eksterne lenker
* 
*Sognets tidsskrift online
Elias David Häusser

**Elias David Häusser** (også *Haüsser*) (døpt 26. juni 1687 i Erfurt, død 16. mars 1745 i Nyborg) var en tysk barokkarkitekt i dansk tjeneste. Han er kjent som arkitekten bak det første Christiansborg. Da slottet brant i 1794 klarte man å redde Ridehuset med ridebaneanlegget; innredningen anses som et av Häussers hovedverk.

Häusser var offiser i ingeniørkorpset og sto for oppføringen av hovedvakten på Kongens Nytorv (senere revet) og fengselet og kommandantboligen på Kastellet.

I årene 1738–1740 ble det foretatt en omfattende restaurering av Akershus slottskirke i Oslo. I *[[Oslo byleksikon]]* 
er Häusser oppført som generalbyggmester for dette og hos kirkebyggdatabasen Kirkesøk er Philip de Lange nevnt som arkitekt.  Altertavlen, prekestolen og døpefonten er utført etter tegninger av Häusser. Altertavlens midtfelt er et usignert maleri som antagelig er av Johan Georg Ziesenis.

## Referanser


## Litteratur
* Knut Are Tvedt (red): *OSLO byleksikon*, Kunnskapsforlaget 2010, side 45, ISBN 978-82-573-1760-7

## Eksterne lenker
*
Det du aldri sa

***Det du aldri sa*** er et musikkalbum med Tom Roger Aadland, utgitt i 2011.

## Sporliste

# «Fall for deg for alvor» (Tom Roger Aadland)
# «Der eg er no» (Tom Roger Aadland)
# «Tyngde og lette» (Tom Roger Aadland)
# «Støyande hjarte» (Tom Roger Aadland)
# «Fiskarmanns blues» (Mike Scott/Steve Wickham/Tom Roger Aadland)
# «Skipet mitt» (Tom Roger Aadland)
# «Om du kjem over» (Tom Roger Aadland)
# «Som det var i går» (Tom Roger Aadland)
# «Om du står fast ved det du sa» (Tom Roger Aadland)
# «Postkort i oktober» (Tom Roger Aadland)

## Personell
*Tom Roger Aadland – vokal, munnspill, gitar, låtskriver, produsent
*Kjetil Steensnæs – gitarer, dobro, steelgitar 
*Brian Connor – keyboard
*Per Steinar Lie – bass
*Kjetil Olai Lundø – kontrabass
*Olav Christer Rossebø – fele, mandolin, mandola
*Ørjan Haaland – trommer
*Linn Frøkedal – vokalharmonier
### Øvrige
* Stig Morten Sørheim - tekniker, miksing
* Björn Engelmann - mastering
* Edgar G. Bachel - fotograf
* Raffaele Malanga - grafikk/coverdesign

## Eksterne lenker
1999 Hirayama

**1999 Hirayama** er en hovedbelteasteroide. Den ble oppdaget 27. februar 1973 av Luboš Kohoutek ved Hamburger Sternwarte i Bergedorf i Hamburg.

## Eksterne lenker
*
SportAccord

**SportAccord**, tidligere **Global Association of International Sports Federations** (**GAISF**), er en internasjonal sportsorganisasjon grunnlagt for å fremme kommunikasjon og samarbeid mellom forskjellige internasjonale sportsføderasjoner. 26 slike føderasjoner deltok under grunnleggelsen av GAISF i 1967 i Lausanne.

Idag er mer enn 100 idretter representert. GAISF arbeider i nært samarbeid med den olympiske bevegelsen. Den har siden 2009 hatt sitt hovedkontor i Lausanne. Hovedkontoret var fra starten også i Lausanne, inntil det i 1978 flyttet til Monaco.

## Referanser

## Eksterne lenker
*
1998 Titius

**1998 Titius** er en hovedbelteasteroide. Den ble oppdaget 24. februar 1938 av Alfred Bohrmann ved Landessternwarte Heidelberg-Königstuhl i Heidelberg.

## Eksterne lenker
*
PLX

**PLX** er en forkortelse for **Picatinny Liquid Explosive**.  Det er et flytende 2-komponent sprengstoff som består av 95% nitrometan og 5% etylendiamin.  Det er fargeløst eller svakt gult.  Det er et relativt lite sensitivt sprengstoff som trenger en meget kraftig detonator for å sikre en positiv detonasjon.

Det ble oppfunnet under 2. verdenskrig av Picatinny Arsenal i New Jersey, USA.   Det ble blant annet brukt til å rydde minefelter.

PLX er noe kraftigere enn TNT.  Det har en detonasjonshastighet på ca. 7000 meter/ sek.
Andre aminer kan også brukes for å gjøre nitrometan sensitivt for detonasjon, for eksempel trietylentetramin og etanolamin.

PLX kan gelantineres ved å tilsette nitrocellulose eller andre nitro-estere.

## Kilder
* Urbański, Tadeusz (1967), Chemistry and Technology of Explosives, III (First English ed.), Warszawa: PWN – Polish Scientific Publishers and Pergamon Press